Վիտամին ակումբ

«Վիտամին ակումբ», հայկական սթենդ ապ ժանրի հումորային հեռուստահաղորդում, որը ցուցադրվել է «Շանթ» հեռուստաընկերությամբ 2010-2015 թվականներին։

 Պատմություն 
Առաջին անգամ եթեր է հեռարձակվել 2010 թվականի օգոստոսին, երբ հումորիստների մեծ մասը լքեցին «32 ատամ» ակումբը, և ձևավորեցին նորաստեղծ «Վիտամին ակումբ»–ը։ 2010 թվականի հունիսի ասուլիսում նրանք հայտնեցին նոր հաղորդման ստեղծման և «32 ատամ»–ից անջատվելու մասին։«...Պրոդյուսերը Գարիկն է, գեղարվեստական ղեկավարը` Ռոբերտ Մարտիրոսյանը, տնօրենը` Վլադիմիր Սահակյանը: ՍՊԸ-ն էլ կոչվում է “ՎԻ-ԼԻՏ”...»։ https://bravo.am/news/32-ատամ

Ակումբի պատմությունը, ըստ իրենց առաջին թողարկման առաջացել է ընդհանուր ժողովից, որտեղ էլ որոշվել է հաղորդման անվանումը, պատկերանշանը և այլն։

Որոշ սպեկուլյացիաներ էին արվել այդ թեմայով տարիներ անց․ այդպես, համաձայն «Իրականում.am» լրատվական կայքի, նոր նախագծի գաղափարը առաջացել էր «32 ատամ»–ում որոշ հումորիստների համար անհարմար պայմանների, Հանրային հեռուստաընկերության, Նոր ալիք հեռուստաընկերության և Արմենիա հեռուստաընկերության կողմից մերժման և փառամոլության արդյունքում։

 Կառուցվածք 
Շոուն իր մեջ պարունակում էր «32 ատամ»–ին բնորոշ ձևաչափ․ շփում հյուրերի հետ, տարատեսակ հաղորդումներ և վերջում մեծ համարի ներկայացում, որը կարող էր լինել սիրված կերպարի, հայտնի անձնավորությունների կամ հեռուստահաղորդումների նմանակում։

 Հաղորդումներ 
Հիմնականում թողարկումներում երևում էին հետևյալ հաղորդումները․

 Մուլտիվիտամիններ, որտեղ ներկայացվում են մանրապատումներ տարատեսակ իրավիճակներ ընտանիքի, փողոցի և այլ դեպքերի մասին։ Առաջ նաև կային Վիդեովիտամիններ, որտեղ մանրապատումները նկարահանված էին նախապես և ցուցադրվում էին էկրանին։
 Չարենց։ Այնտեղ Չարենցը (Կարեն Սահակյան) գալիս էր բեմ, և կատակներ անում կենցաղի որոշակի տարրերի մասին։
 Բողոքողներ․ այնտեղ Գարիկը և Վաչեն իրար դեմ դիմաց բողոքում էին իրենց կենցաղից և կատարվող երևույթներից, և մրցում թե ում մոտ էր այն ավելի վատ։
 Հայտարարությունների և նկարների մասին, որտեղ Գոռ Բարսեղյանը ներկայացվում էր տարատեսակ լուսանկարներ Համացանցից և հայտարարություններ կամ վահանակներ, փակցրած Երևանում և այլ վայրերում։

 Կերպարներ 
«Վիտամին ակումբ»–ում եղել են բազմապիսի համարներ, որոնցից որոշակի կերպարներ սիրվել են հեռուստադիտողի կողմից և հաճախ երևացել թողարկումներում։
+ԱնվանումՄարմնավորող(ներ)ՆկարագրությունԵկատերինաԳարիկ ՊապոյանԳանգրահեր, աֆրո մազերով աղջիկ է, որը չի կարողանում վարժ խոսել ռուսերեն, և առանձնանում էր իր միամտությամբ ու օպտիմիզմով։
Միշտ գալիս է Արսեն Գրիգորյանի «Ապրիր միշտ պարզ» երգի ներքո։Դրախտի ալվանԳարիկ ՊապոյանՀայտնվում է Չարենցի հետ դուետում, և միշտ գալիս է Արամ Ասատրյանի «Դրախտի ալվան ծաղիկ» երգի տակ։
Հիմնականում նրանից դժգոհ է գործատուն և վերջում միշտ հեռացնում է իրեն աշխատանքից։ Բարևելիս միշտ շփոթում է դիմացինի պաշտոնը։Ամենից ամենա մարդըՎաչե ԹովմասյանԱմենից ամենա որակով զարգացած անձը գալիս է հարցազրույցի և պատմում իր մասին։
Ամենամազոխիստ անձնավորության դերը Վաչեյի փոխարեն բացառության կարգով կատարել է Արամ MP3-ն։Տատ ու թոռՎաչե Թովմասյան (տատ)
Արմուշ (թոռ Վազգեն)Վազգենը փորձում է կապնվել տարատեսակ աղջիկների հետ, սակայն նրան միշտ խոչընդոտում է իր տատը, պարբերաբար կատակելով և
փչացնելով փորձերը։ Նաև լինում է երբ նրանք գտնվում են տարբեր իրավիճակներում։Ծկուլ / ՃոճոլԳարիկ Պապոյան«Օ՜, կտա՜վ, կտա՜վ» եռամսյակը մեկ դուրս եկացող հաղորդմանը հրավիրվող միակ հյուր նկարիչը ցուցադրում է իր նկարած կտավները, որոնք
սովորաբար իրենց մեջ արժեք չեն կրում, սակայն դա ներկայացնում է որպես արվեստ։

 Նմանակումներ 
Հաղորդումներում շատ հաճախ են եղել նմանակումներ տարատեսակ հեռուստահաղորդումների, հայտնի անձնավորությունների և տարբեր խավի ներկայացուցիչների վրա։ Ամենահայտնիները եղել են Հ2–ի «Լրաբեր», «ՄագԱվտո», «Չէին սպասում», «Քաղցած չէին սպասում», Շանթի «Հայ սուպերսթար», «X Ֆակտոր», «Իմ անունն է», «Առավոտը Շանթում», «Աշխարհի հայերը», «Ավտոշքերթ» հաղորդումների, ինչպես նաև Միշոյի, Ջուսի, Գոռ Վարդանյանի, Երվանդ Ղարիբյանի, Արտյոմ Երկանյանի և այլ անձանց նանակումները։

 Մասնակիցներ 
Ակումբի «ամենաերկարակյաց» անդամներն էին համարվում նախկին երեսուներկուսցիներ Արման Խաչատրյանը (Արմուշ) Գարիկ Պապոյանը, Արամ Սարգսյանը (Արամ MP3), Վաչե Թովմասյանը, Կարեն Սահակյանը (Չարենց) և Տիգրան Գևորգյանը (Տիկո)։

 Գարիկ Պապոյան
 Վաչե Թովմասյան
 Արամ MP3 (Սարգսյան)
 Արմուշ (Արման Խաչատրյան)
 Կարեն Սահակյան
 Տիգրան Գևորգյան

 Նորեկներ 
2010 թվականին կարճ ժամանակով որոշակի անձնավորություններ նույնպես մասնակցել են ակումբին, սակայն ինչ–ինչ պատճառներով հեռացել են այդտեղից։ 2011–ից «32 ատամ» ակումբից նոր մարդիկ սկսեցին մասնակցել Վիտամին–ում, որոնցից որոշները հետագայում հիմնական դերեր ստանձնեցին «Women's Club» նախագծում։ Այդ մարդկանց թվում են ՝

 Պոնչը
 Գրիգ Գևորգյանը
 Բոնին (Վահե Բեգլարյան)
 Մհեր Մխիթարյանը
 Վան Խաչատրյանը

և ուրիշներ։

 Women's Club 
«Վիտամին ակումբ»–ի ավարտից հետո, 2018 թ․ հոկտեմբերի 13-ին եթեր դուրս եկավ «Women's Club» նախագիծը, որը հիմնված է «Comedy Woman» նախագծի վրա։ Այն իր նախորդից տարբերվում է նրանով, որ հիմնական դերերում կին դերասանուհիներ և հումորիստներ են և «Վիտամին»–ի նորեկները։ Այն մինչ օրս եթերում է, և պահում է բավականին բարձր վարկանիշներ դիտելիության առումով, սակայն 197–րդ թողարկումից սկսած (2023թ․ դեկտեմբեր) հաղորդումը տեղափոխվել է «Շանթ» հեռուստաընկերության տաղավարից «Վիվալդի Հոլ» և թողարկվում է բացառապես Vitamin Production-ի YouTube-յան ալիքով։

Նախագծի հիմնական մասնակիցներն են․

 Զառա (Զարուհի Սահակյան)
 Տոմա (Թամարա Պետրոսյան)
 Անահիտ Կիրակոսյան (մինչև 2019թ․)
 Լիլի Մորտո 
 Սոնա Մաթևոսյան
 Մարիա (Մաշա) Մատվեևա։
 Լուիզա Ներսիսյան
 Արենա Զեյնալյան (2019–2020թ․)
 Սիրուն Մինաս (2019–2020թթ․)
 Պոնչ (Տարոն Իսպիրյան)
 Վահե Զիրոյան
 Գրիգ Գևորգյան (մինչև 2020թ․)
 Գոռ Բարսեղյան (մինչև 2022թ․)
 Չարենց (Կարեն Սահակյան)
 Բոնի (Վահե Բեգլարյան) (2022թ․–ից)

22-րդ թողարկման համարներից մեկին մասնակցել է Արմուշը, իսկ 57-րդ թողարկման համարներից մեկում ՝ Մհեր Մխիթարյանը։ 198–րդ հաղորդմանից սկսած աղջիկներին է միանում արհեստական ինտելեկտով ռոբոտ, որը հայտնվում է նախագծի սկզբում։

 Արտաքին հղումներ 
 Պաշտոնական կայք 
 Էջը «Շանթ» հեռուստաընկերության պաշտոնական կայքում

 Ծանոթագրություններ 

Կատեգորիա:2010 հեռուստասերիալներ
Կատեգորիա:2010-ականների հայկական հեռուստասերիալներ
Կատեգորիա:Հայկական հեռուստահաղորդումներ
Կատեգորիա:Շանթ հեռուստաընկերության նախագծեր